**Câmpul de flori**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În liniştea nopţii se fabrică visuri

Şoptindu-mi sălbatic să te regăsesc.

Pornesc în neant, străbat necuprinsuri,

prin pulberi de stele în van hoinăresc.

Încerc să te strig, dar gol mi-e ecoul,

iar hăul mi-arată al sorții edict:

că cerul îmi fi-va la viață lintoul

de-oi șterge din minte amorul relict.

Continui s-alerg spre vis şi-a mea soartă.

Te caut în clipe, ascult şi tresar :

Ai dragostei îngeri spre mine se-ndreaptă

avându-l pe Eros celest emisar.

Caleașca iubirii din ceruri îi poartă.

Mă-ndeamnă să sui, în murgi să lovesc

cu biciul iubirii croit dintr-o soartă

ce margini nu are în golul lumesc.

Prin şapte cetăţi zburăm către tine,

iar murgii caleştii nechează zglobiu.

Sămânţa Speranţei renaşte în mine :

În faţă e Viaţa, în spate, Pustiu !

Caleaşca se-opreşte şi Eros coboară

și semne îmi face pe urme să-i fiu,

Iar câmpul iubirii cu flori ne-nconjoară

în freamat de gânduri și simț alaciu.

O mână-și întinde și Eros mi-arată

cromatica mare de flori așteptând

și-mi zice că-i timpul să leg a mea soartă

de-o floare ce-n suflet o simt suspinând.

Pe valuri îmi caut a mea izbăvire:

Ma uit după floarea cu părul bălai

ce poate s-aprindă o veche iubire

precum arde jarul purtat de vătrai.

În zarea adâncă îmi caut iubirea:

o floare ivită din solul lumesc.

Imensă e marea, dar grea izbăvirea

caci visul îmi pare prea greu să-l găsesc.

Iubirea deplină în flori e cuprinsă,

cromatic ne-încântă destinul lumesc,

dar una e floarea ce-mi ține aprinsă

Lumina în clipa când spun “TE IUBESC!”

Spre Eros se-ndreaptă a mea cugetare

șoptindu-i că visul mi-e greu de atins,

că arcul iubirii nu prinde-n cătare

al dragostei tremur și-al ei necuprins.

Când Eros în tolbă săgeata-și repune,

cum zornăie arcul de strună scăpat !

Se suie-n caleașcă și-a lui misiune

se-ncheie în colbul de aștri frapat.

S-au dus emisarii, iar gândul se-ntinde,

e struna la arcul trăirii ce-o port :

vei fi tu săgeata ce-n zbor va cuprinde

a ta fericire și al meu aport.